Van haver grans contingents de georgians que lluitaren sota la bandera mongol a Alamut (1256), Bagdad (1258), Ayn Jalut (1260) i en altres llocs on van ser requerits, amb la mort de desenes de milers d'ells, mentre que Geòrgia i la regió del Caucas en general, quedaven sense defensors nadius i mai van tenir efectius per protestar contra l'abús d'unes taxes molt cares. Irònicament, en la batalla de Köse Dağ (1243), en què els mongols aixafaren els seljúcides del Soldanat de Rum, almenys tres-cents soldats auxiliars georgians lluitaren en les files mongoles, alhora que un príncep georgià Shamadavle Akhaltsikhe lluitava en el bàndol contrari.